NaiveNeuron/SloPal huggingface dataset:
Laurenčík, Milan, podpredseda NR SR (2020-12-09):
Ďakujem. Prosím, zaujmite miesto pre spravodajcu. Ja otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie, vyhlasujem preto rozpravu za skončenú. Predpokladám, že k rozprave, ktorá neprebehla, ani navrhovateľ, ani spravodajca nechcú zaujať stanovisko. Alebo? (Reakcia z pléna.) Nechcú, preto prerušujem rokovanie o tomto bode programu. Teraz by malo nasledovať druhé čítanie o zákone z 5. novembra 2020, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 z. z. o verejnom obstarávaní a o zmene a doplnení niektorých zákonov v znení neskorších predpisov, vrátenou pani prezidentkou Slovenskej republiky na opätovné prerokovanie Národnou radou Slovenskej republiky. Materiál je uvedený ako tlač 346. Nevidím tu však pána spravodajcu, poslanca Richarda Vašečku, preto vyhlasujem päťminútovú prestávku. (Päťminútová prestávka.) (Po prestávke.)
Martinák, Ľuboš, poslanec NR SR (2013-06-20):
Pani predsedajúca, v rozprave vystúpili dvaja poslanci, pán poslanec Huba a pán poslanec Hlina, ktorí však nepodali žiaden procedurálny návrh. A preto prosím, pani predsedajúca, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Kollár, Boris, predseda NR SR (2020-06-03):
Ďakujem pekne. Písomné, písomné doručenie som od pána poslanca dostal. Pán poslanec Mazurek.
Remišová, Veronika, poslankyňa NR SR (2019-10-15):
Druhý procedurálny návrh. Žiadam, aby bol do programu rokovania schôdze zaradený bod, v rámci ktorého Národná rada prerokuje mimoriadne závažné medializované informácie o korupcii a prenikaní organizovaného zločinu do prostredia súdov, prokuratúry a justície. Vzhľadom na zverejnenú komunikáciu Mariana Kočnera považujem v záujme princípov právneho štátu, demokracie a bezpečnosti občanov za nevyhnutné, aby sa Národná rada zaoberala podozreniami z prepojení mafie, justície, prokuratúry, polície a politiky. Ďakujem.
Hrnčiar, Andrej, podpredseda NR SR (2019-11-28):
Ruším toto hlasovanie. Ešte raz, pani poslankyňa.
Hlina, Alojz, poslanec NR SR (2015-05-27):
Ďakujem veľmi pekne. Naozaj, aj táto správa to potvrdzuje, tri roky po sebe máme najväčší nárast spotrebiteľských úverov v rámci Európy. Prosím vás pekne, my sme už oddlžovali banky. My sme už oddlžovali nemocnice. My sme dokonca oddlžili Váhostav. Naozaj, tu tento parlament prijal zákon na oddlženie Váhostavu. Vy ste schopní sem prísť s návrhom na oddlženie pána Počiatka, s návrhom na oddlženie J&T, prípadne na nejaké ich haťafalše. Vy to tu a normálne za to zahlasujete. A potom sa niekto spýta, kto je Ruman. Viete, lebo vás používajú na túto špinavú, hnusnú, hnusnú robotu. Prosím vás, ak sme oddlžili banky, ak sme oddlžili nemocnice, ak sme oddlžili Váhostav, je čas začať rozmýšľať o tom, ako oddlžiť našich obyvateľov. Ďakujem.
T. Galbavý, poslanec: (2008-09-23):
Pán predsedajúci, dajte hlasovať, prosím.
Brixi, Otto, poslanec NR SR (2014-10-21):
Ďakujem pekne. Pani predsedajúca, ctené kolegyne, kolegovia, budem úplne stručný, lebo táto novela zákona o meste Košice vychádza výlučne z aplikačnej praxe a z protestu prokurátora, ktorý bol vznesený mestu Košice, Košiciam v súvislosti s používaním mestských symbolov a obcí. V krátkosti predmet, to, čo je predmetom tejto novely, máte uvedené v dôvodovej správe, ale skúsim to ešte vlastnými slovami zostručniť. A teda mesto Košice, ako mnohí z vás, ktorí sa v oblasti samosprávy pohybujú, malo rovnako ako iné mestá, obce na Slovensku možnosť a povinnosť upravovať používanie svojej mestskej heraldiky, teda symbolov, erbov a všetkých ostatných insígnií, spôsobom, ktorý upravuje zákon. Žiaľ, v prípade Košíc, keďže Košice a Bratislava majú zákon špecifický, teda zákon o meste Košice a zákon o meste Bratislava, toto, táto možnosť nebola upravená v samotnom všeobecne záväznom nariadení, ktoré malo mať oporu v zákone, ale bola upravená vo všeobecne záväznom nariadení, ktoré malo oporu v Štatúte mesta Košice ako v právnom predpise, ktorý je veľmi nejasnej a právne nie úplne definovateľnej sily. Z tohto dôvodu bol podaný protest prokurátora, ktorému mesto Košice vyhovelo a predmetné VZN o používaní mestských symbolov teda zrušilo, čoho dôsledkom sa stalo to, že symboly Košíc a košických mestských častí sú v tomto momente absolútne nechránené, a teda dochádza k ich zneužívaniu na účely komerčné, ako aj na účely politické. Táto samotná novela teda tento problém rieši s tým, že dáva oporu zriadiť a prijať samotné VZN-ko už mestu Košice na základe zákona, ktorý by bol týmto spôsobom novelizovaný. A rovnako dáva oporu a možnosť aj mestským častiam upraviť si používanie symbolov tak, aby to nebolo možné, aby to nebolo možné napadnúť protestom prokurátora. Takže z mojej strany asi všetko. A keď budú nejaké ďalšie praktické otázky, tak ich rád zodpoviem. Ďakujem pekne.
Šeliga, Juraj, podpredseda NR SR (2020-09-29):
Pán poslanec Kuffa.
Jurinová, Erika, podpredsedníčka NR SR (2014-11-08):
S reakciou pán poslanec Chren.
F. Mikloško, poslanec: (2008-10-31):
Vážený pán predseda Národnej rady, vážený pán podpredseda vlády, Fórum poslancov Karpatskej kotliny, bolo to provokatívne uznesenie zo strany maďarského parlamentu a bolo to provokatívne zo strany tých politických strán v maďarskom parlamente, ktoré za toto uznesenie hlasovali. Čiže to bolo a je provokatívne, svedčí aj celé dnešné rokovanie celého dopoludnie, ktoré tomu venujeme a budeme venovať ešte v utorok. Dnešné politické vzťahy medzi Maďarskom a Slovenskom sú zlé, treba to otvorene povedať. Z maďarskej strany ich komplikujú niektorí maďarskí politici svojimi výrokmi i gestami. V súčasnosti z maďarskej strany komplikujú tieto vzťahy napríklad predseda FIDESZ-u Viktor Orbán, prezident Sólyom, predsedníčka parlamentu Szili Katalin a mlčanie takmer všetkých maďarských politikov včítane liberálnych k maďarským gardám, včítane, bohužiaľ, aj pani ministerky Gönczovej. Ale treba rovnako povedať, že zo slovenskej strany tieto zlé vzťahy, ktoré dneska medzi týmito dvomi krajinami existujú, a to vidíme na tom, že naši vrcholní politici sa nevedia stretnúť, zo slovenskej strany komplikuje tieto vzťahy svojimi vulgárnymi vyjadreniami predseda koaličnej vlády a predseda koaličnej vládnej strany Ján Slota, ale rovnako vznik maďarských učebníc vlastivedy, ktorých, prepáčte, ktorých primitívnosť uznal už aj minister školstva za SNS Ján Mikolaj. Samozrejme, v tejto atmosfére účasť všetkých poslancov SMK na nedávnom Fóre poslancov Karpatskej kotliny je, samozrejme, tiež provokujúce, a znovu to dokazuje dnešný bod rokovania, a to provokujúce a to napäté hovorí aj o tom, že o tom stále rokujeme a že maďarskí poslanci tu nie sú. Dámy a páni, ale ak chce slovenský parlament vniesť vyvážený postoj do tejto situácie, musí sa vyjadriť vyvážene. Dávam preto doplnok k uzneseniu, ktoré navrhol predseda parlamentu Pavol Paška. Ten dodatok k uzneseniu Národnej rady Slovenskej republiky je takýto, nový bod E.: „Národná rada Slovenskej republiky odsudzuje vulgárne verejné vyjadrenia poslanca Národnej rady Slovenskej republiky a predsedu SNS Jána Slotu na adresu maďarských politikov a na adresu niektorých cirkvou kanonizovaných svätcov uhorskej histórie.“ Bod E sa potom stáva bodom F. Vážený pán predseda, žiadam, aby sa o ňom hlasovalo ako o prvom, o tomto pozmeňujúcom návrhu. Ak ho slovenský parlament prijme, budem hlasovať za celé uznesenie. Ak nie, nezúčastním sa hlasovania, lebo uznesenie bez tohto vyvažujúceho prvku nemá žiadny do budúcnosti konštruktívny význam. Ďakujem.
Viskupič, Jozef, poslanec NR SR (2015-09-23):
Ďakujem. Možno dve poznámky k sluchovému alebo k ľuďom postihnutým sluchovým postihnutím. Áno, mohli sme, mohli sme predložiť pozmeňujúci návrh, ktorý by to definoval širšie. Ja som to pochopil tak, že tento návrh hovorí o tom, aby sa rozšírila tá ponuka, zapracovávali sa alebo zaviazli sa aj tí retransmiseri, ktorí doteraz v podstate bránili alebo nejakým spôsobom technicky neumožňovali to, aby boli vysielané titulky pre osoby so sluchovým postihnutím. A to, čo hovorila pani kolegyňa, áno, toto je proste veľmi široká a jemná pavučina, pretože sa bavíme o kultúre a pre kultúru by sme mali vytvárať nejaké predpoklady. Ja si myslím, že skúsme, keďže máme možnosť, lebo sme tí poslední v rade, sa vystríhať pred nejakými problémami, ktoré mali aj Francúzi svojho času, a už teraz, myslím si, že norma je pripravená tak, aby mohla začať platiť, výhrady sme povedali aj pri prvom, aj druhom čítaní a predpokladám, že vôľa väčšiny tohto parlamentu túto reguláciu zavedie. K vyjadreniam ohľadom rapu sa už nebudem vyjadrovať, iba chcem upozorniť aj niektorých vládnych poslancov z ústavnoprávneho výboru, že teda čítať tie návrhy zákonov, lebo mňa veľmi zarazila, návrh, že slovenská hudba sa bude hrať od jednej do šiestej hodiny, a to je hlboký omyl a... (Prerušenie vystúpenia časomerom.)
Pellegrini, Peter, predseda NR SR (2015-05-22):
S faktickou poznámkou na vaše vystúpenie dvaja páni poslanci, pán poslanec Mičovský a pani poslankyňa Žitňanská. Nech sa páči, pán poslanec Mičovský.
Hraško, Igor, poslanec NR SR (2015-09-30):
Ďakujem pekne mojim kolegom z opozície za podporné stanovisko. Kolega Simon, viete, oni sa spoliehajú na to, že to ešte stihnú pred tými voľbami a budú sa môcť pochváliť, že teda pribudne tuná tých 2000 pracovných miest. Takže oni tento zákon nestiahnu, tak ako stiahli zlý stavebný zákon, ten nový. Aj tento je zlý, ale tento potrebujú, pretože skutočne sa asi spoliehajú len na túto jedinú vec. V každom prípade, keďže som nepožiadal o stiahnutie tohto zákona z rokovania, tak môžem vás ubezpečiť dopredu, že už dneska s kolegom Maňom Hubom ideme pripravovať list na prezidenta, aby tento zákon nepodpísal. Pretože ak si SMER nedokáže uvedomiť, že koná proti občanom, aj napriek tomu, že pre malú skupinku určite áno, aj pre skupinku vybraných, ktorí na tom vyryžovali alebo ešte vyryžujú koniec koncov, tak nejde to pre blaho všetkých občanov Slovenskej republiky. Takže toto bude naše rozhodnutie, ktoré sme sa teda rozhodli napísať prezidentovi, aby ten zákon nepodpísal. A tak ako bolo povedané, takisto legitimita rozhodnutí tejto vlády a poslancov vládneho SMER-u, tak tá je spochybniteľná, pretože naozaj a naozaj nemá tu, kto čo namietať, pretože boli uvedené fakty a boli uvedené príklady. Príklady, ako by to mohlo byť a ako to môže nastať. A to sú problémy, ktoré ja si určite nezoberiem na tričko, takže ja za tento zákon určite hlasovať nebudem.
Danko, Andrej, predseda NR SR (2018-05-24):
S reakciou na faktické pán poslanec Fecko.
Hort, Milan, podpredseda NR SR (2011-11-30):
Vážené panie poslankyne, vážení páni poslanci, budeme pokračovať v popoludňajšom rokovaní druhého dňa 26. schôdze Národnej rady. A budeme pokračovať v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov a ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samosprávy. Máte ho ako tlač 590 a rokujeme o ňom v skrátenom legislatívnom konaní. Vítam pána ministra školstva, ktorý na chvíľu zaujme miesto pána ministra financií, a vítam takisto aj spoločného spravodajcu Tibora Tótha. V prerušenej rozprave mal s faktickou poznámkou na vystúpenie pána ministra financií reagovať pán poslanec Branislav Ondruš, ktorého ale v sále nevidím, a priznám sa, že sme trošku predĺžili otvorenie popoludňajšieho rokovania aj z tolerancie k tomu, aby sa stihol dostaviť. Ale zrejme už nemá záujem vystúpiť. A preto teraz dám slovo ďalšiemu, ktorý sa prihlásil do rozpravy, a poslednému, a je ním pán Ľubomír Petrák. Nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov , tlač 590)
Schlosár, Rastislav, poslanec NR SR (2021-02-05):
Pán poslanec Krajčír, vy sa pýtate, kde som bol, keď tu šafáril Čižnár. Inak zhodou okolností práve ten, ktorý sa pokúsil rozpustiť našu politickú stranu, čiže vyčítať mi, že nejakým spôsobom my sme na nejakej vlne, rovnakej vlnovej dĺžke, že som mal nejaký dôvod doňho, ho nekritizovať, je úplne od veci. Alebo kde som bol, keď, keď pán bývalý špeciálny prokurátor Kováčik šafáril. No vtedy, keď sa rozhodovalo o tom, či sa títo ľudia, či budú zvolení do funkcií, či už Čižnár generálneho prokurátora, alebo Kováčik špeciálneho prokurátora, vtedy som ja v tomto parlamente ani nesedel. Takže tam je odpoveď, kde som bol. Keď, vtedy, keď sa lámal chlieb, kto bude na týchto funkciách. A pýtate sa, kde som bol vtedy, keď sa menila ústava, teda ústavný zákon, ktorý, ktorý podľa vás mal umožniť pánovi poslancovi Ficovi, aby sa stal, aby sa stal sudcom Ústavného súdu. Tak viete, pozrite si ten výpis hlasovania a tam uvidíte, ako som hlasoval. A hlasoval som proti tejto zmene. Takže opäť ste nejako mimo.
Kollár, Boris, poslanec NR SR (2019-04-02):
Nie, ďakujem pekne.
M. Číž, podpredseda NR SR: (2009-02-05):
Piatu vyžrebovanú otázku položila tiež pani poslankyňa Jarmila Tkáčová. Položila ju ministrovi pôdohospodárstva Slovenskej republiky. Áno?
Hrnčiar, Andrej, podpredseda NR SR (2019-05-16):
Dávam slovo spoločnému spravodajcovi z výboru pre obranu a bezpečnosť poslancovi Jozefovi Bučekovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Štefanec, Ivan, poslanec NR SR (2013-09-20):
Ďakujem pekne, pani predsedajúca. Dámy a páni, dovoľte mi za klub SDKÚ – DS vyjadriť podporu tomuto návrhu zákona, pretože tak ako predkladateľ pán poslanec Gál spomenul, tento zákon v proces prípravy bol konzultovaný so zástupcami politických strán MOST – HÍD, SDKÚ – DS, KDH. A spolu, treba povedať, aj s tretím sektorom na príprave sa zúčastnili aj zástupcovia Transparency International Slovensko, pretože aj my máme úprimný záujem na stransparentnení a zlepšení tejto oblasti. Za najdôležitejšie zmeny v tomto zákone podkladám, takisto ako ich zvýraznil pán predkladateľ, oblasť zjednotenia volebných zákonov, oblasť sprehľadnenia financovania kampaní tým, že sa zavádza volebný fond pre každého kandidáta, no a v neposlednom rade kontrolu Najvyšším kontrolným úradom. To je niečo, čo tu doteraz nebolo a čo takisto považujeme za potrebné. Chcel by som teda za klub SDKÚ – DS vyjadriť podporu tomuto zákona a verím, že všetci, ktorí majú záujem na sprehľadnení financovania politického života, tak podporia tento zákon. Ďakujem.
Poliačik, Martin, poslanec NR SR (2018-02-07):
Ďakujem, pán predsedajúci. No, pán poslanec, môžte kľudne ukľudniť ten svoj pedagogický dozor tam nad vami. Mňa veľmi mrzí, že z jedného úsmevu sa vám stala tak zásadná prierva v prejave, že musí na to reagovať polovica klubu. Budem sa snažiť usmievať sa menej. Ale k tým veciam, ktoré ste povedali, ja nie som tu na to, aby som obhajoval, samozrejme, vládny zákon alebo zákon vládneho poslanca, ale v tej rétorike boli dve zásadné chyby. Tá prvá, Detroit nepadol kvôli tomu, že by prudko sa znížil záujem o autá. To nebol prvotný dôvod. Ten dôvod bol ten, že odbory tam boli tak silné, že odmietali ďalšiu robotizáciu výroby a museli tie fabriky zamestnávať tak obrovské počty ľudí, ktorí tam už nemali čo robiť, že sa stali nekonkurencieschopné voči iným fabrikám, napríklad tým, ktoré dnes stoja na Slovensku, ktoré majú zase mieru robotizácie jednu z najvyšších na svete. To je prvá vec. A druhá vec je dôležitejšia. Genocída je, keď natlačíte ľudí do dobytčákov, vyveziete ich z tohto štátu do plynových komôr a tam umrú. To je to -cída na konci toho slova. Ak sa niekto odniekiaľ odsťahuje a žije niekde inde, tak to je maximálne sťahovanie národov, ale nie genocída. Tak si spravte poriadok v tom, aby ste pochopili, čo sa tu stalo za Tisovho štátu, ktorý tak obdivujete, a čo sa tu deje teraz, lebo tam je veľmi vážny historický aj kvalitatívny rozdiel.
Bugár, Béla, podpredseda NR SR (2016-10-19):
Prezentujme sa a hlasujme. (Hlasovanie.) Prítomných 142 poslancov, za 101, proti 3, 38 poslancov sa zdržalo hlasovania. Konštatujem, že prerokujeme tento návrh zákona v druhom čítaní. Nech sa páči.
Tomanová, Viera, poslankyňa NR SR (2015-09-17):
Pán Mihál, je to totálne nekorektné čokoľvek vyčítať a povedať, že to sme urobili my, to ste neurobili vy. Pán poslanec, je pravdou, že ste to zvýšili, pričom povedali ste, že ste najskôr išli na 55 % a potom 60 %, ale, pán poslanec, predsa pri tej materskej, keď ju vyplácate, ste zmenili vymeriavací základ a dávali ste to z dva roky prakticky starého vymeriavacieho základu, kým dovtedy, kým ste do toho vstúpili, to bolo z aktuálneho príjmu. Takže, prosím vás, vlastne ste tým matkám prakticky nepridali nič. Čiže nehovorme o tom, že je to tak alebo onak, skúsme hovoriť o tom, že tu čarujeme s číslami a snažíme sa to presúvať tam, kde momentálne sa nám to dá a kde nám to a čo nám tu rozpočet umožňuje, a vítajme každú korunu, ktorú do toho rozpočtu pre túto oblasť dostaneme.
Pellegrini, Peter, predseda NR SR (2024-02-06):
Ďalší v rozprave pán poslanec Hargaš.
Hrušovský, Pavol, podpredseda NR SR (2010-08-06):
Pán poslanec Bublavý, pardon. Pán poslanec Zajac.
A. Belousovová, podpredsedníčka NR SR: (2008-01-30):
Ďalší prihlásený bol pán poslanec Dzurinda. Takisto nie je prítomný. Ďalší je pán Pado s faktickou poznámkou. Nech sa páči.
P. Hrušovský, podpredseda NR SR: (2001-10-24):
O. Keltošová, poslankyňa: Ďakujem za slovo. Pán poslanec Benkovský, ja som si poznačila ako ste povedali, že tie najnovšie trendy hovoria o tom, že treba stavať obecné byty a že týmto smerom sa treba orientovať, pretože práve tieto obecné byty sú prístupné pre mladé a sociálne slabšie rodiny. To je hlboký omyl. Obecné byty si ani mladé, ani sociálne slabšie rodiny nebudú môcť dovoliť, pretože liberalizácia nájomného je na spadnutie. Už som hovorila, že sa objavilo v tlači, že sa ide zvyšovať nájomné v obecných bytoch. A tam nebudú mať nikdy ani mladé, ani sociálne slabšie rodiny istotu a nebude im stačiť ani príspevok na bývanie, aby voľný pohyb na trhu, pokiaľ ide o nájomné, nepokračoval ďalej. To je trhová ekonomika. A druhý váš omyl spočíva v tom, ak hovoríte, že pôžičky zo Štátneho fondu rozvoja bývania až do výšky 600 tisíc korún sú niečo úžasné. Pán poslanec, za 600 tisíc korún si v Bratislave mladí ľudia nekúpia ani garsónku v Petržalke. A ak si myslíte, že sa budú stavať lacné byty v dedinkách s 1000 – 2000 obyvateľmi, nech sa páči, ale ľudia majú ísť tam, taká mobilita práce by mala byť tam, kde sú pracovné príležitosti. Tak je to v Amerike. Tak je to v Európe. A znovu opakujem, 600 tisíc korún zo Štátneho fondu rozvoja bývania, to je omrvinka, to je nič. Čiže ak znova sa zmenia pravidlá napr. v svojpomoci, ak ľudia, ktorí chcú ísť za prácou, si našli výhodné zamestnania, cez sporenie sa dostali k slušnému bývaniu, budú znevýhodňovaní, tak dobre, postavíte lacné bytovky v malých obciach a mestách a my budeme vyplácať podpory v nezamestnanosti.
Blanár, Juraj, podpredseda NR SR (2023-02-14):
Vážené pani poslankyne, páni poslanci, budeme pokračovať v prerušenom rokovaní a budeme pokračovať návrhom v prvom čítaní pána poslanca Martina Čepčeka na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov a ktorým sa menia a dopĺňajú niektoré zákony, je to pod parlamentnou tlačou 1369, návrh na pridelenie výborom je pod rozhodnutím č. 1438. Udeľujem slovo pánovi poslancovi Martinovi Čepčekovi, aby tento návrh zákona v pléne uviedol, nech sa páči. (Rokovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov a ktorým sa menia a dopĺňajú niektoré zákony , tlač 1369.)
Bugár, Béla, podpredseda NR SR (2011-07-12):
Úmyselne, lebo váš kolega telefonuje v rokovacej sále. Nech sa páči, pardon.
Jurinová, Erika, podpredsedníčka NR SR (2014-11-09):
Pán poslanec Chren.
Danko, Andrej, podpredseda NR SR (2024-01-24):
Poslankyňa Luščíková.
Mizík, Stanislav, poslanec NR SR (2021-10-06):
Ďakujem za slovo. Pán Mičovský, už to bolo vysvetľované a nie raz. Ako môžu byť dvaja chlapi žijúci spolu rodičia? Kto z nich to dieťa porodil? Prečo ich nazývate rodičia? Môžu byť hocičo iné, ale rodičia v žiadnom prípade nie. To je dehonestácia slova rodičia. Hovorili ste o slušnosti. No tento Valáškov návrh je sám osebe neslušný. Škoda, že ste len taký vlažný luterán, ako ste sám seba charakterizoval. Keby ste nebol vlažný luterán, tak by ste tam cítili v tomto návrhu pach síry, dielo satana samotného, keď to tak môžem povedať. Vy vo svojej naivite ste neúspešný minister, zbabrali ste, čo sa dalo vďaka vašej naivite. A teraz vaša naivita vás priamo vháňa do náručia zlého. Slúžite mu. Ďakujem za slovo.
Glváč, Martin, podpredseda NR SR (2017-04-06):
Pán poslanec Marosz! Pán poslanec Marosz! Niekto vás komentuje, keď rozprávate? Nie. (Doznievanie potlesku. Výkriky z pléna.) Prerušujem rokovanie... (výkriky z pléna), prerušujem... (výkriky z pléna) na základe... Pán poslanec Poliačik! Prerušujem rokovanie na desať minút. (Ruch v sále.) (Prestávka.) (Po prestávke.)
Zmajkovičová, Renáta, podpredsedníčka NR SR (2013-11-27):
Pán poslanec Jasaň.
Počiatek, Ján, minister dopravy, výstavby a regionálneho rozvoja SR (2013-01-30):
Ďakujem za slovo. Vážený pán predseda, vážené dámy, vážení páni, vzhľadom na to, že najracionálnejším inštitucionálnym nastavením riadenia európskych fondov je umiestnenie Centrálneho koordinačného orgánu na Úrade vlády, kde podľa mňa aj vždy mal byť umiestnený, navrhujem presunúť pôsobnosť v oblasti koordinácie využívania finančných prostriedkov z fondov Európskej únie z Ministerstva dopravy, výstavby a regionálneho rozvoja Slovenskej republiky na Úrad vlády Slovenskej republiky. Predložený návrh zákona nebude mať vplyv na verejné financie, rozpočty obcí a vyšších územných celkov a nemá negatívny vplyv na životné prostredie, podnikateľské prostredie a informatizáciu spoločnosti a nemá ani sociálne vplyvy. Ďakujem za slovo, skončil som.
B. Bugár, podpredseda NR SR: (2001-09-07):
A. M. Húska, poslanec: Ďakujem. Pán poslanec Mikloško hovoril, že nie si je celkom istý, aké zaujať stanovisko, pritom upozornil, že tieto zjavy moderného, kultúrneho prejavu slovenského, ktorý tak výrazne korení vo veľkom rozkošatení hlavne hudobnej kultúry, sa udievali predovšetkým sporadicky a nie celkom naraz. No veď koniec koncov aj tento návrh nie je nejakým systémovým návrhom na celé riešenie, ale predovšetkým pokusom o záchranu telesa, ktoré predstavuje naozaj vrchol hudobnej kultúry a tanečného prejavu. A mali by sme ho každopádne chrániť. A rád by som zdôrazniť, že práve tí nervózni vykrikovači o záchrane kultúry by teraz nemali vystupovať alebo dokonca by nemali obhajovať ten postup, pri ktorom sa obmedzujú prostriedky pre takéto telesá. Takéto telesá pomáhajú nám tú identickú kultúru udržovať. Dokonca dostávame odpoveď od občianstva práve v tom, že sa napriek nedostatku prostriedkov rozvíjajú ľudové kultúrne zariadenia, že vlastne vznikajú záujmové združenia na pestovanie hudobnej a tanečnej kultúry. Ukazujú, že sme ešte v stave urobiť veľmi veľa.
Gašpar, Tibor, podpredseda NR SR (2024-09-26):
Ďakujem. Na vaše vystúpenie evidujem štyri faktické poznámky. V poradí prvý pán Bartek. Nech sa páči, pán poslanec.
Paška, Pavol, predseda NR SR (2013-12-05):
(Hlasovanie.) 135 prítomných, 133 bolo za, 1 sa zdržal, 1 nehlasoval. Schválili sme novelu zákona č. 250 o ochrane spotrebiteľa. Pán poslanec Hambálek uvedie v druhom čítaní hlasovanie o návrhu skupiny poslancov na vydanie zákona o protifašistickom odboji. Je to tlač 714. (Hlasovanie o návrhu skupiny poslancov Národnej rady Slovenskej republiky na vydanie zákona o protifašistickom odboji, postavení a pôsobnosti Slovenského zväzu protifašistických bojovníkov , tlač 714.)
Mizík, Stanislav, poslanec NR SR (2018-05-25):
Ďakujem. Pani Zimenová, Rusíni nemajú žiaden problém so slovenčinou. Poznám pomery na severovýchode Slovenska, do škôl už prichádzajú dvojjazyčné deti, keď ich tak mám nazvať. Mám tam rodinu, takže viem, o čom vám teraz hovorím, a zvyšok vám poviem v rozprave. Ďakujem.
Grendel, Gábor, podpredseda NR SR (2021-07-23):
Pán poslanec Mizík.
R. Bauer, poslanec: (2007-06-22):
9. máj je dňom Európy. Je symbolom Európskej únie a nič nám nebráni tomu, aby sme si aj 9. máj uctili ako symbol tým, že sme členmi Európskej únie, tak vlastne máme takpovediac aj povinnosť si tento deň uctievať ako symbol Európskej únie a nie je teda dôvod na to, aby 9. máj bol pamätným dňom. Naopak, 1. máj sa týka slovenskej histórie. Je tým míľnikom, ktorý má byť pamätným dňom Slovenskej republiky. Ďakujem.
Laurenčík, Milan, podpredseda NR SR (2020-07-23):
Ďakujem. Na vaše vystúpenie evidujem desať faktických poznámok. Posledná pani poslankyňa Majorová Garstková. Nech sa páči, pán poslanec Andrej Stančík.
Bittó Cigániková, Jana, poslankyňa NR SR (2021-07-25):
Týmto sme vyčerpali hlasovanie a hlasovania o pozmeňujúcom návrhu zo spoločnej správy. Keďže o návrhu zákona sa rokuje v skrátenom legislatívnom konaní, pán predsedajúci, sme v treťom čítaní. Prosím, otvorte rozpravu.
Pčolinský, Peter, podpredseda NR SR (2023-02-07):
Ďakujem pekne. Pokiaľ sa nemýlim, tak to bolo záverečné slovo. Želá si ešte stanovisko pani spravodajkyňa? Nie. Hlasovanie? Dnes o sedemnástej. Budeme pokračovať v prerušenej rozprave v prvom čítaní o návrhu poslancov Kyselicu a Majorovej Garstkovej na vydanie zákona, ktorým sa mení a dopĺňa zákon č 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície, tlač 1359 (rečník si odkašľal), pardon. Prosím pána poslanca Lukáša Kyselicu, aby zaujal miesto pre navrhovateľov a spravodajcu z výboru pre obranu a bezpečnosť poslanca Marcela Mihalika, aby zaujal miesto pre spravodajcu. Do rozpravy ako jediný písomne prihlásený je poslanec Marián Saloň, ktorý sa nevie dočkať, a práve preto mu odovzdávam slovo. Pán poslanec... (Reakcia z pléna.) Skôr? (Reakcia z pléna.) Dobre. Tak je mi veľmi ľúto, pán poslanec, budete musieť ešte vydržať. Pán navrhovateľ požiadal o slovo. Nech sa páči. (Pokračovanie rokovania o návrhu poslancov Národnej rady Slovenskej republiky Lukáša Kyselicu a Jany Majorovej Garstkovej na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov , tlač 1359.)
Žiga, Peter, podpredseda NR SR (2024-02-28):
Prezentujme sa a hlasujme. (Hlasovanie.) 136 prítomných, 23 za, 1 proti, 112 sa zdržali. Konštatujem, že sme návrh neschválili, teda nebudeme pokračovať v rokovaní o návrhu tohto zákona. Panie poslankyne, páni poslanci, podávam návrh uznesenia, aby Národná rada podľa § 24 ods. 8 zákona o rokovacom poriadku určila ako deň skončenia 9. schôdze Národnej rady 28. február 2024 o 15.36 h s tým, že neprerokované body programu tejto schôdze sa zaradia do návrhu programu schôdze Národnej rady so začiatkom od 16. apríla 2024. Je všeobecný súhlas? (Nesúhlasná reakcia pléna.) Keďže nie je všeobecný súhlas, prezentujme sa a hlasujme. (Hlasovanie.) 129 prítomných, 76 za, 22 proti, 31 sa zdržalo. Návrh sme schválili. Končím schôdzu, 9. schôdzu Národnej rady. Uvidíme sa pravdepodobne 16. apríla. Všetko dobré. (Rokovanie 9. schôdze NR SR sa skončilo o 15.37 hodine.) 105
Ďuriš Nicholsonová, Lucia, podpredsedníčka NR SR (2017-04-05):
Pán poslanec Klus s reakciou na faktické poznámky.
Milan Hort, podpredseda NR SR (2011-10-18):
Pán kolega, pán minister poprosil o dvojminútovú, dvojminútové uvoľnenie z rokovania, lebo má tiež svoje potreby. Nech sa páči, ale už je tu, môžete začať.
P. Hrušovský, predseda NR SR: (2004-09-08):
Teraz budeme pokračovať v rokovaní. Poprosím pána poslanca Čaploviča, aby uviedol návrh zákona, ktorého je predkladateľom, a poslancov prítomných v rokovacej sále, aby sa buď upokojili, zaujali svoje miesta, alebo rokovaciu sálu opustili a nerušili hladný priebeh rokovania Národnej rady Slovenskej republiky. Páni poslanci, prosím, aby sme sa navzájom rešpektovali. Pán poslanec Cuper, Minárik. Páni poslanci, prosím o pokoj v rokovacej sále. Pán poslanec Novotný, prosím vás, zatvorte dvere na rokovacej sále. Pán poslanec Čaplovič.
Danko, Andrej, predseda NR SR (2016-04-18):
Ja si to len zaznačím, používanie štátnych symbolov. Pán poslanec Fecko.
Krajniak, Milan, poslanec NR SR (2016-11-25):
Pán poslanec Grendel, chcel som vám len povedať, že to bolo veľmi trefné a rozumné vystúpenie.
Blanár, Juraj, podpredseda NR SR (2022-04-28):
Ďalší, pán poslanec Richter s faktickou poznámkou.
Danko, Andrej, predseda NR SR (2016-09-21):
Ďakujem. Na vystúpenie pána poslanca Kollára jedna faktická poznámka. Uzatváram možnosť prihlásenia s faktickými poznámkami. Poprosím, pán poslanec Marian Kotleba.
Jahnátek, Ľubomír, poslanec NR SR (2011-02-03):
Ďakujem pekne, pán predsedajúci. Vážené panie poslankyne, páni poslanci, Výbor Národnej rady Slovenskej republiky pre hospodárstvo, výstavbu a dopravu ma uznesením č. 89 určil za alternátora spravodajcu k návrhu poslanca Národnej rady Slovenskej republiky Ľudovíta Jurčíka na vydanie zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 656/2004 Z. z. a o zmene a doplnení niektorých zákonov v znení neskorších predpisov, tlač 227. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákone ustanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Za tretie, konštatujem, že uvedený návrh zákona spĺňa po formálno-právnej stránke náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého navrhovaného zákona v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, o tom, že bude mať vplyv na verejné financie, nemá vplyv na životné prostredie, na zamestnanosť a na informatizáciu spoločnosti. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskej únie a nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 1 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 17. januára 2011 č. 228 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre financie a rozpočet, výbor pre hospodárstvo, výstavbu a dopravu. Za gestorský výbor navrhujem Výbor Národnej rady Slovenskej republiky pre hospodárstvu, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch do 16. marca 2011 a v gestorskom výbore do 18. marca 2011. Pán predseda, otvorte, všeobecnú rozpravu.
Šimečka, Michal, podpredseda NR SR (2024-01-24):
Ďakujem. Pani poslankyňa Mesterová v tejto chvíli nie je v sále, takže pani poslankyňa Gažovičová.
Grendel, Gábor, podpredseda NR SR (2021-06-15):
S faktickou poznámkou pán poslanec Marián Kéry.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 125 poslancov, za 66, proti 33, zdržalo sa 24, nehlasovali 2. Konštatujem, že Národná rada schválila uznesenie k programu stability. Nasleduje hlasovanie o návrhu uznesenia k návrhu štátneho záverečného účtu za rok 2021, tlač 1024, bod 16 schváleného programu. Prosím predsedu výboru pre financie a rozpočet poslanca Mariána Viskupiča, aby hlasovanie uvádzal. Nech sa páči, pán poslanec, máte slovo. (Hlasovanie o návrhu štátneho záverečného účtu Slovenskej republiky za rok 2021 , tlač 1024.)
Paška, Pavol, predseda NR SR (2013-09-04):
(Hlasovanie.) 143 prítomných, 142 bolo za, 1 sa zdržal. Schválili sme navrhované uznesenie. Dámy a páni, boli to jediné dva prerokované body z programu 23. schôdze. Vyhlasujem krátku prestávku. Ešte pani poslankyňa Nicholsonová? Nech sa páči. Jaj, to sú do rozpravy, pardon. Takže vyhlasujem krátku prestávku do 17.20 hod. a budeme pokračovať. Ešte poprosím pána predsedu imunitného výboru, pána poslanca Číža, aby upozornil členov, nakedy zvolal stretnutie mandátového a imunitného výboru. Zapnite, prosím vás, pána poslanca Číža.
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 137 prítomných, 98 za, 1 proti, 38 sa zdržalo. Návrh sme schválili. Ďalej prosím spoločnú spravodajkyňu z ústavnoprávneho výboru pani poslankyňu Zuzanu Plevíkovú, aby uvádzala hlasovanie v druhom čítaní o vládnom návrhu zákona o niektorých opatreniach súvisiacich s riadením kótovanej spoločnosti, tlač 397, bod 95 programu. Nech sa páči, pani poslankyňa, máte slovo. (Hlasovanie o vládnom návrhu zákona o niektorých opatreniach súvisiacich s riadením kótovanej spoločnosti , tlač 397.)
Vitteková, Anna, poslankyňa NR SR (2015-04-22):
Ďakujem pekne. Vážený pán predseda, pán minister, kolegyne, kolegovia, dovoľte, aby som vás informovala o prerokovaní vládneho návrhu zákona vo výboroch Národnej rady. Národná rada uznesením z 21. apríla 2015 rozhodla, že prerokuje návrh zákona v skrátenom legislatívnom konaní. Národná rada zároveň uznesením z 22. apríla 2015 rozhodla o tom, že predmetný vládny návrh zákona prerokuje v druhom čítaní a pridelila ho na prerokovanie ústavnoprávnemu výboru, výboru pre financie a rozpočet a výboru pre hospodárske záležitosti. Určila zároveň ústavnoprávny výbor ako gestorský výbor a lehotu na prerokovanie návrhu zákona v druhom čítaní vo výboroch a v gestorskom výbore s termínom ihneď. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili gestorskému výboru žiadne stanovisko k návrhu zákona. Vládny návrh zákona uvedené výbory prerokovali a odporúčali ho schváliť. Spoločná správa neobsahuje žiadne pozmeňujúce, ani doplňujúce návrhy. Gestorský výbor odporúča Národnej rade vládny návrh zákona schváliť ako celok. Spoločná správa výborov Národnej rady o prerokovaní vládneho návrhu zákona, tlač 1490a, bola schválená uznesením ústavnoprávneho výboru č. 574 z 22. apríla 2015. Týmto uznesením ma zároveň výbor ako spoločnú spravodajkyňu poveril, aby som na schôdzi Národnej rady informovala o prerokovaní uvedeného návrhu zákona vo výboroch. Pán predseda, otvorte, prosím, rozpravu a zároveň by som sa chcela prihlásiť.
Blaha, Ľuboš, podpredseda NR SR (2024-06-13):
Ďakujem pekne. Nasleduje otázka od pani poslankyne Ingrid Kosovej, ktorá už bola zodpovedaná. Od pani poslankyne Viery Kalmárovej, ktorá takisto bola zodpovedaná, aj keď ju položila pani poslankyňa Darina Luščíková. Takže prešli by sme k pánovi poslancovi Ondrejovi Prostredníkovi, ktorý položil otázku na podpredsedu vlády Slovenskej republiky a ministra životného prostredia Slovenskej republiky Tomáša Tarabu v tomto znení: „NKÚ opakovane upozornil na takmer 10-miliardový dlh v budovaní a obnove vodovodných a kanalizačných sietí na Slovensku. Viac ako pol milióna obyvateľov nemá prístup k pitnej vode, ďalšie milióny sú zásobované vodou potrubiami po živnosti (správne životnosti, pozn. red.), azbestovými či skorodovanými potrubiami, čím je ohrozené zdravie obyvateľstva. Akými konkrétnymi krokmi plánuje vláda Slovenskej republiky tento stav riešiť?" Nech sa páči, pán podpredseda vlády, máte slovo.
Náhlik, Peter, poslanec NR SR (2014-01-29):
Ďakujem, pán predseda. Vážený pán minister, vážené panie poslankyne, páni poslanci, v súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu o vládnom návrhu zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení neskorších predpisov. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a súlade návrhu zákona s Ústavou Slovenskej republiky a záväznými právnymi predpismi Slovenskej republiky, medzinárodnými zmluvami, ktorými je Slovenská republika viazaná, ako aj s právom Európskej únie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku vybraných vplyvov a doložku zlučiteľnosti právneho predpisu s právom Európskej únie. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 10. januára 2014 č. 822 a podľa § 71 rokovacieho poriadku navrhujem, aby návrh zákona prerokovali ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predseda, ďakujem, skončil som. Prosím, otvorte rozpravu.
Hort, Milan, podpredseda NR SR (2011-06-30):
Ďakujem pekne. Chcete dať doplňujúcu otázku? Nech sa páči.
A. Belousovová, podpredsedníčka NR SR: (2008-02-15):
Nech sa páči.
Heger, Eduard, poslanec NR SR (2019-12-03):
Ďakujem veľmi pekne. Pán kolega Viskupič, veľmi dobre si poznamenal s tou vyššou efektívnosťou, pretože toto je naozaj kľúč na Slovensku. Naozaj tu nie je potreba uťahovať opasky, ale je potreba dosiahnuť vyššiu efektívnosť a v tomto má Slovensko veľký potenciál. Po druhé veľmi dobre si poznamenal to porovnanie českého dlhu, slovenského dlhu, a predsa pri Slovensku každý dobrý ekonóm vie, že dlh na úrovni 50-60 % je pre Slovensko zlý dlh, je vysoký dlh, pretože krajina ako my, malá, otvorená, závislá ekonomika potrebuje mať dlh na úrovni 30, max. nejakých 32-35 na to, aby dokázala reagovať na príchod krízy. Minimálne tie 3-4 % HDP by mal byť taký minimálny vankúš, ale podstatne vyšší. Vidíme, že to dokázalo Nemecko veľké, ktoré to ani nepotrebuje, dokázalo znížiť svoj dlh o 20 % HDP za päť rokov, pretože dosahovalo prebytky. Slovensko, závislá ekonomika si nemôže dovoliť mať 50-60-percentný dlh HDP, pretože je to rizikové, keď príde do krízového obdobia, ktoré tu bolo v roku 2008. A to ďalšie veľmi dôležité je, že my máme najrýchlejšie starnúcu populáciu. Ak chceme zabezpečiť našim dôchodcom dôchodky, ktoré, ktoré potrebujú mať. Však už dnes ten váš minimálny dôchodok je stále nízky na to, aby z neho prežili. Ak im chceme zabezpečiť dôstojnú starobu a dôstojné dôchodky, tak by sme potrebovali 1,6 % HDP každý rok mať prebytok, pán kolega, páni kolegovia. A toto je to najkľúčovejšie. Takže nedá sa tu sľubovať nejaké, by som povedal, hrady a zámky ľuďom a na druhej strane nič pre to nerobiť. Toto je to, čo kritizujeme aj v tomto rozpočte, a preto táto vláda naozaj nepripravila Slovensko na budúcnosť, čo je veľké zlyhanie tejto vlády aj tohto rozpočtu. Ďakujem.
Hrnčiar, Andrej, podpredseda NR SR (2019-01-30):
Pán poslanec Mizík.
Danko, Andrej, podpredseda NR SR (2024-01-11):
Procedurálny, pán poslanec Šmilňák. (Potlesk.)
Blanár, Juraj, podpredseda NR SR (2021-12-02):
Pán poslanec Kazda.
Baláž, Radovan, poslanec NR SR (2018-10-18):
Ďakujem za slovo, pani predsedajúca. Vážený pán minister a vážené kolegyne, kolegovia, dovoľte mi, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k tomuto návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov a zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet, ústavnoprávny výbor, výbor pre verejnú správu a regionálny rozvoj a výbor pre sociálne veci. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh zákona prerokovali do 30 dní a gestorský výbor do 32 dní od jeho prerokovania v prvom čítaní. Skončil som, pani predsedajúca. Prosím, otvorte rozpravu.
V. Veteška, podpredseda NR SR: (2008-04-04):
Nech sa páči, pani poslankyňa.
Blaha, Ľuboš, podpredseda NR SR (2023-11-14):
Riešili sme, prepáčte, technický problém, ktorý sme museli vyriešiť, ale, samozrejme, nebude sa to opakovať. Pán poslanec Peter Pollák má slovo. Nech sa páči.
Figeľ, Ján, podpredseda NR SR (2012-10-19):
Ďakujem. Ďalším s faktickou je pán poslanec Kuffa, nech sa páči.
Fecko, Martin, poslanec NR SR (2014-06-26):
Ďakujem pekne. Pán kolega, zareagujem na viacero tvojich vecí, ktoré si uviedol vo svojej rozprave, a síce hovoril si, že demokracia je o zodpovednosti. Áno, aj ja to beriem, ale nie o politickej iba, ale osobnej a hmotnej. To, čo nám vytýkajú naši občania, naši voliči, urobíme politickú zodpovednosť, ale osobnú a hmotnú nie. Takže ja by som bol veľmi rád, aby sme sa aj na to pozreli, ako to vlastne presadzujeme, tú zodpovednosť, aj v reálnom živote aj my, politici, koľko ministrov odstupuje, keď urobí nejaký lapsus, koľko ministrov je zavretých a ďalšie veci. Takže áno, je to o zodpovednosti, ako si to nastavíme u nás. Povedal si, že za socializmu boli rovní a rovnejší. Myslíš si, pán kolega, že to teraz takto není? Je to ešte, podľa mňa ešte viacej. A ja sa stále pýtam, kto sa zastane tých 5,4 mil. národa, týchto občanov, nie tých 10-tisíc vyvolených, ktorí sú hore. Hovoril si, že máme veľmi dobré životné prostredie počas rokov v EÚ, že také sme možnože ešte ani nemali. Ale keď si pozrieme, že za tých desať rokov sme tu mali aj zrušené ministerstvo životného prostredia, ktoré sme znovu kreovali v minulom volebnom období, a keď si pozrieme na rozpočet ministerstva životného prostredia, ktoré je hlboko poddimenzované, a odborný garant – Štátna ochrana prírody nemá doslova na benzín, ako ísť ju reálne vykonávať, tú ochranu prírody v reálnom živote. Myslím si, že tu sú veľké anomálie. A nemyslím si, že by tých skládok, ktoré sme tu mali po revolúcii a dnes, sa unižovali. Skôr by som povedal, že sa ich počet zvyšuje. Takže aj to životné prostredie není až tak ako možno, že si vykreslil, aspoň z môjho pohľadu, keď chodím na tieto odborné veci. Sú tam eurofondy, ale to asi nestihnem. Tam, samozrejme, musíme si urobiť s tým poriadok a byrokraciu odstrániť. Ďakujem.
Grendel, Gábor, podpredseda NR SR (2021-03-17):
Otváram rozpravu, do ktorej som nedostal žiadnu písomnú prihlášku, a skôr, ako sa opýtam, či má záujem niekto sa prihlásiť ústne, dám slovo pánovi navrhovateľovi, ktorý sa hlásil do rozpravy ako prvý. (Reakcia z pléna.) Áno, áno, Marek Kotleba.
Hrnčiar, Andrej, podpredseda NR SR (2016-10-21):
Pani poslankyňa Jurinová.
Sárközy, Irén, poslankyňa NR SR (2019-06-20):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, Národná rada Slovenskej republiky uznesením č. 1779 z 13. mája 2019 pridelila vládny návrh zákona o ukončení niektorých exekučných konaní a o zmene a doplnení niektorých zákonov (tlač 1445) na prerokovanie Ústavnoprávnemu výboru Národnej rady Slovenskej republiky, a to aj ako gestorskému výboru, a určila lehotu na jeho prerokovanie v druhom čítaní. Ústavnoprávny výbor vládny návrh zákona prerokoval a odporúčal ho Národnej rade schváliť, zákona nie ústavného. Z uznesenia ústavnoprávneho výboru vyplýva osem pozmeňujúcich a doplňujúcich návrhov. Gestorský výbor odporúča hlasovať o všetkých spoločne s odporúčaním schváliť. Gestorský výbor zároveň odporúča Národnej rade vládny návrh zákona schváliť aj ako celok a to v znení uvedených pozmeňujúcich a doplňujúcich návrhov. Správa ústavnoprávneho výboru o prerokovaní vládneho návrhu zákona bola schválená uznesením ústavnoprávneho výboru z 18. júna 2019. Týmto uznesením ma výbor ako spoločnú spravodajkyňu poveril, aby som na schôdzi Národnej rady informovala o výsledku rokovania a pri rokovaní o návrhu zákona predkladala návrhy v zmysle príslušných ustanovení zákona o rokovacom poriadku Národnej rady. Pán predseda, prosím vás, otvorte rozpravu.
Bugár, Béla, podpredseda NR SR (2018-12-05):
Ďakujem. (Reakcia spravodajkyne.) No asi to bude najlepšie. Ďakujem pekne. Prerušujem rokovanie o tomto bode programu A ďalším bodom je prvé čítanie o návrhu skupiny poslancov na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa mení a dopĺňa ďalší zákon č. 527/2002 Z. z. o dobrovoľných dražbách a takisto sa doplňuje zákon 323/1992 Zb. o notároch a notárskej činnosti (tlač 1219). Pán poslanec Pčolinský? Áno, lebo mám tu napísané pána poslanca Krajniaka, ale nech sa páči, pán poslanec Pčolinský, ako navrhovateľ máte slovo. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa mení a dopĺňa zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov , tlač 1219.]
Pfundtner, Edita, poslankyňa NR SR (2011-04-01):
Ďakujem pekne, pán predsedajúci. Vážený pán poslanec, ja vám ďakujem za vaše slová. Za slová politika s triezvym a zdravým úsudkom. Dovoľte mi však váš prejav doplniť možno o stručné vysvetlenie. Možno z mojich úst ako z úst právnika znie trošku paradoxne tvrdenie, že áno, sú oblasti, kde netreba prijímať právne normy a netreba nasilu všetko upravovať zákonom. Možno je to čiastočne aj odpoveď na tak často kladené otázky opozície, prečo tento zákon o používaní jazykov národnostných menšín, pre koho sa tento zákon prijíma, je tu taká potreba? Ja si to dovolím vysvetliť. Jazyk je základný komunikačný a dorozumievací prostriedok a tvrdím, že aj potreba. A nemôžem sa zbaviť takého pocitu, že túto potrebu sa tu niektorí kolegovia snažia neustále spochybňovať práve pri tých menšinách. Stáročia tu bol nejaký prirodzený vývoj, nejaký stav, stav, kde ľudia tu, v strednej Európe, hovorili síce rôznymi jazykmi, ale predsa si rozumeli. A akékoľvek prípadné nedorozumenia, ktoré vznikali, tak rozhodne neboli kvôli používaniu iného jazyka. Ľudia tu rozprávali, rozprávajú aj budú rozprávať jazykom, ktorý ovládajú, ak tomu druhá strana aj porozumie, tak je to na prospech veci. A na tom by nemal nič zmeniť ani zákon. A mali sme to nechať logicky na ten prirodzený stav, na dohodu ľudí. Myslím si, že takto to fungovalo do roku 1995 úplne bez problémov, a preto neviem, či v roku 1995 tu naozaj vznikla skutočná spoločenská potreba tento stav zmeniť a tak necitlivo do toho zasiahnuť. Začať regulovať stav, ktorý bol prirodzený, ktorý tu doteraz bol a ktorý bol založený na normálnom ľudskom prístupe. Ukážte mi, prosím, že na koľkých úradoch, inštitúciách... (Prerušenie vystúpenia časomerom.)
Sulík, Richard, predseda NR SR (2010-12-15):
Prosím, hlasujte teraz. Poprosím pána poslanca Kaníka netelefonovať. (Hlasovanie.) Z prítomných 140 poslancov hlasovalo 80 za, 1 proti, 59 sa zdržalo. Národná rada sa uzniesla, že tento návrh zákona prerokuje v druhom čítaní. Nech sa páči.